SISÄMINISTERIÖ Muistio Liite 1 Neuvotteleva virkamies Elina Rydman - PDF
Download "SISÄMINISTERIÖ Muistio Liite 1 Neuvotteleva virkamies Elina Rydman"
1 1(6) SISÄMINISTERIÖ Muistio Liite 1 Neuvotteleva virkamies Elina Rydman Valtioneuvoston asetus Veikkaus Oy:n rahapelien toimeenpanosta annetun valtioneuvoston asetuksen (1414/2016) 2 ja 4 :n muuttamisesta 1. Yleistä Arpajaislain (1047/2001) 11 :n mukaan Veikkaus Oy:llä on yksinoikeus rahapelien toimeenpanemiseen. Lain 13 c :n 1 momentin mukaan rahapelit on toimeenpantava siten, että rahapelitoimintaan osallistuvien oikeusturva taataan, väärinkäytökset ja rikokset pyritään estämään sekä pelaamisesta aiheutuvia taloudellisia, sosiaalisia ja terveydellisiä haittoja ehkäistään ja vähennetään. Pykälän 2 momentin 1 kohdan mukaan valtioneuvoston asetuksella säädetään siitä, kuinka suuri osuus rahapelejä toimeenpantaessa kertyvistä pelimaksuista on maksettava pelaajille voittoina, miten voitot on pyöristettävä sekä miten perimättä jääneet voitot on jaettava. Kyseiset säännökset on annettu 1 päivänä tammikuuta 2017 voimaan tulleella valtioneuvoston asetuksella Veikkaus Oy:n rahapelien toimeenpanosta (1414/2016). Asetuksen 2 ja 3 :ssä säädetään pelimuodosta riippuen joko pelityypeittäin tai pelikohtaisesti pelimaksuista voittoina pelaajille maksettavista keskimääräisistä kalenterivuosittaisista osuuksista eli niin sanotuista pelien palautusprosenteista. Osuudet on ilmaistu vaihteluvälinä, jossa Veikkaus Oy:n on kalenterivuosittain voittoja maksaessaan pysyttävä. Rahapeleistä pelaajille maksettavat osuudet on ryhmitelty asetuksen eri pykälissä siten, että 2 :ssä säädetään raha-automaattien, erityisautomaattien, kasinopelien, veikkauspelien, vedonlyöntipelien ja raha-arpajaisten pelimaksuista pelaajille voittoina maksettavista osuuksista ja asetuksen 3 :ssä säädetään totopelien pelimaksuista pelaajille voittoina maksettavista osuuksista. Arpajaislain tavoitteena on rahapelaamisesta aiheutuvien haittojen ehkäiseminen ja vähentäminen. Rahapelin palautussuhde on keskeinen pelin palkitsevuutta määrittelevä ominaisuus. Rahapelin korkea palautussuhde voi lisätä pelin houkuttelevuutta pelaajille. Rahapelin palautussuhteesta säätäminen asetuksella on yksi keskeinen keino, jolla valtiovalta ohjaa rahapelitoimintaa haittojen ehkäisyyn perustuvien rahapelipoliittisten tavoitteiden saavuttamiseksi. 2. Esitettävät muutokset Asetuksella muutettaisiin voimassa olevan asetuksen 2 :n 3, 4 ja 9 kohtia, joissa säädetään muuttuvakertoimisen, kiinteäkertoimisen sekä sähköisesti toimeenpantavien rahapika-arpajaisten palautusprosenteista. Lisäksi pykälään lisättäisiin uusi kohta, jossa säädettäisiin virtuaalisen vedonlyönnin palautusprosentista. Teknisesti muutokset toteutettaisiin muuttamalla koko 2, vaikka sisällöllisesti muutokset koskisivat ainoastaan edellä mainittujen pelityyppien palautusprosentteja. Edellä mainittujen sisällöllisten muutosten lisäksi pykälään sisältyvien pelityyppien ja pelien ryhmittelyä ja keskinäistä järjestystä muutettaisiin vastaamaan pykälän otsikon mukaista järjestystä. Tämän johdosta muutettaisiin myös asetuksen 4 :n 2 momentin viittaus muihin 2 :ssä tarkoitettuihin rahapeleihin kuin monikansallisten yhteisten voittoluokkien veikkauspeliin. Kyse olisi näiltä osin teknisistä muutoksista.
2 2(6) 3. Yksityiskohtaiset perustelut 3.1. Asetuksen 2 raha-automaattien, erityisautomaattien, kasinopelien, veikkauspelien, vedonlyöntipelien ja raha-arpajaisten pelimaksuista pelaajille voittoina maksettavista osuuksista Vedonlyönnistä pelaajille maksettavat voitto-osuudet (8 ja 9 kohdat) Asetuksella muutettaisiin pykälän 3 kohtaa siten, että muuttuvakertoimisessa vedonlyönnissä pelaajille voittona maksettavan palautusprosentin sallittu vaihteluväli nostettaisiin prosenttiin ja pykälän 4 kohtaa siten, että kiinteäkertoimisessa vedonlyönnissä pelaajille voittona maksettavan palautusprosentin sallittu vaihteluväli nostettaisiin prosenttiin. Voimassa olevan asetuksen mukaan muuttuvakertoimisessa vedonlyönnissä palautusprosentin sallittu vaihteluväli on ja kiinteäkertoimisessa vedonlyönnissä prosenttia. Samalla pykälään jäljempänä kohdassa ehdotetun uuden numeroinnin seurauksena kohdat 3 ja 4 siirtyisivät pykälän kohdiksi 8 (muuttuvakertoiminen vedonlyönti) ja 9 (kiinteäkertoiminen vedonlyönti). Veikkaus Oy:n toimeenpanemia muuttuvakertoimisia vedonlyöntipelejä ovat Tulosveto, Moniveto ja voittajavedot (Voittajaveto, Päivän Pari, Päivän Trio, Superkaksari ja Supertripla). Veikkaus Oy:n toimeenpanemia kiinteäkertoimisia vedonlyöntipelejä ovat Pitkäveto, Live-veto ja Virtuaalivedonlyönti. Live-vedon eli tapahtuma-aikaisen vedonlyönnin palautusprosentista säädetään erikseen 5 kohdassa. Arvontaan perustuvan virtuaalisen vedonlyönnin palautusprosentista ehdotetaan säädettäväksi jäljempänä kohdassa esitettävällä tavalla erikseen. Esitettävällä muutoksella pyritään vahvistamaan Veikkaus Oy:n kykyä kanavoida vedonlyöntipeleihin kohdistuvaa kysyntää arpajaislain vastaisesta tarjonnasta Veikkaus Oy:n tarjontaan. Arpajaislain vastainen vedonlyöntipelien tarjonta on verkkoympäristössä laajaa ja monipuolista. Kiinteäkertoimisten vedonlyöntipelien ohella myös Veikkaus Oy:n muuttuvakertoimisiin vedonlyöntipeleihin kohdistuu kansainvälistä kilpailua, vaikka arpajaislain vastainen tarjonta muodostuu kiinteäkertoimisesta vedonlyönnistä. Veikkaus Oy:n muuttuvakertoimiset voittajavedot ovat perinteisin vedonlyöntituote moniin urheilukohteisiin ja sopivat hyvin erityisesti yksilölajien kohteeksi. Esitettävän muutoksen tarkoituksena on tukea siten Veikkaus Oy:n kanavointikykyä myös näiden Veikkaus Oy:n toimeenpanemien pelituotteiden osalta. Asetusmuutosehdotuksen taustalla on myös kiinteäkertoimisen vedonlyönnin osalta pelaamisessa tapahtunut muutos tavalla, jossa Pitkävedossa pelaajat valitsevat peliriviinsä vähemmän kohteita. Tämän seurauksena pelaajille voittoina maksettavat osuudet ovat nousseet. Pitkävedosta on poistettu pelin tuotekehityksen seurauksena muun muassa yhdistelmäpakko, jonka mukaan pelaajan oli aiemmin valittava peliriviinsä vähintään kolme pelikohdetta. Veikkaus Oy:n mukaan muutos on vaikuttanut merkittävästi pelaajan peliriviinsä valitsemien kohteiden määrään laskevasti. Samalla pelin teoreettinen palautusprosentti ja pelikatteena panoksista palautuva osuus on vuositasolla noussut. Veikkaus Oy:n mukaan pelaajat ovat yhä tiedostavampia pelien todennäköisyyksistä, joka on laskenut pelattujen pelirivien keskimääräistä rivipituutta. Esimerkiksi jos pelaaja aikaisemmin on valinnut kolme kohdetta peliriviinsä, jossa yhden kohteen palautusprosentti on ollut 92, pelin teoreettinen kokonaispalautus on noin 78 prosenttia (0,92 x 0,92 x 0,92 = 0,78 ). Muuttuneessa kulutuskäyttäytymisessä pelaaja valitsee peliriviinsä keskimäärin vain kaksi kohdetta, jolloin teoreettinen palautusprosentti on edellä mainittua esimerkkiä suurempi ollen noin 85 (0,92 x 0,92= 0,85). Vuoden aikajaksolla tarkasteltaessa myös sattuma vaikuttaa lopulliseen toteutuneeseen palautusprosenttiin joko laskevasti
3 3(6) tai nostavasti. Pienemmällä sallitulla palautusprosentilla Veikkaus Oy:n kyky tarjota vedonlyöntipelejä kilpailukykyisillä kertoimilla heikkenee. Euroopan unionin tuomioistuin ei ole sulkenut pois rahapelialan valvotun kasvun politiikkaa, vaikka kansallisen järjestelmän tavoitteena olisi rajoittaa pelimahdollisuuksia. Tällainen politiikka voi olla täysin johdonmukainen sen tavoitteen kanssa, joka koskee luvattomia tai kiellettyjä pelejä pelaavien ja vetoja lyövien pelaajien houkuttelemista luvallisen ja säännellyn toiminnan piiriin (niin sanottu kanavointi). Tämän tavoitteen saavuttamiseksi luvan saaneiden toimijoiden on muodostettava luotettava mutta samanaikaisesti houkutteleva vaihtoehto kielletylle toiminnalle, mikä itsessään voi merkitä laajan pelivalikoiman tarjoamista, tietynlaajuista mainontaa ja turvautumista uusiin jakelutekniikoihin. Mikäli jäsenvaltio kuitenkin harjoittaa rahapelitoiminnan voimakasta laajentamispolitiikkaa yllyttämällä ja rohkaisemalla liiallisesti kuluttajia osallistumaan rahapeleihin, rahapelitoimintaa ei voida katsoa harjoitettavan johdonmukaisesti ja järjestelmällisesti (muun muassa yhdistetyt asiat C-338/04, C-359/04 ja C-360/04, Placanica ym., ja yhdistetyt asiat C-316/07, C-358/07-C-360/07, C- 409/07 ja C-410/07, Stoss ym.) Virtuaalisesta vedonlyönnistä pelaajille maksettava voitto-osuus (11 kohta) Asetuksen 2 :ään lisättäisiin uusi 11 kohta, jonka mukaan virtuaalisessa vedonlyönnissä pelaajille on pelistä kertyvistä pelimaksuista kalenterivuosittain maksettava voittoina keskimäärin prosenttia pelin kokonaisvaihdosta. Veikkaus Oy aloitti virtuaalisen vedonlyönnin toimeenpanon helmikuussa 2018 tuotenimellä Virtuaalivedot sen jälkeen, kun sisäministeriö oli lisännyt asetusmuutoksella Virtuaalivedonlyönnin säännöt Veikkaus Oy:n rahapelien pelisäännöistä annettuun sisäministeriön asetukseen. Virtuaalinen vedonlyönti on kiinteäkertoimista vedonlyöntiä virtuaalisista pelikohteista, jossa voiton määräytyminen perustuu arvontaan. Virtuaalisessa vedonlyönnissä pelikohteiden vedonlyöntitulokset visualisoidaan pelaajalle animaation tai videoleikkeiden muodossa tai näiden yhdistelmänä. Näillä ei kuitenkaan ole pelin lopputuloksen määräytymisen kannalta merkitystä. Virtuaalivedot on kiinteäkertoiminen vedonlyöntipeli ja sen palautusprosentista säädetään voimassa olevan asetuksen 2 :n 4 kohdassa, jonka mukaan kiinteäkertoimisessa vedonlyönnissä pelaajille on pelistä kertyvistä pelimaksuista kalenterivuosittain maksettava voittoina keskimäärin prosenttia kokonaisvaihdosta. Koska asetusmuutoksella ehdotetaan Veikkaus Oy:n kanavointikyvyn tukemiseksi korotettavaksi kiinteäkertoimisen vedonlyönnin osalta niiden vedonlyöntipelien palautusprosentteja, joissa pelin tulos voi perustua arvonnan sijaan osittain pelaajan asiantuntemukseen, pykälään ehdotetaan lisättäväksi virtuaaliselle vedonlyönnille oma kohtansa. Uuden 11 kohdan mukaisesti virtuaalisessa vedonlyönnissä pelin palautusprosentti säilyisi nykyisellä tasolla prosentissa pelin vuosittaisesta kokonaisvaihdosta Sähköisissä rahapika-arpajaisista pelaajille maksettavat voitto-osuudet (14 kohta) Asetuksella ehdotetaan muutettavaksi voimassa olevan pykälän 9 kohtaa siten, että sähköisesti toimeenpantavissa rahapika-arpajaisissa pelaajille voittona maksettavan palautusprosentin sallittu vaihteluväli nostettaisiin prosentista prosenttiin pelin kokonaisvaihdosta. Pykälään ehdotetun ja jäljempänä kohdassa esitetyn uuden numeroinnin seurauksena kohta 9 siirtyisi pykälän kohdaksi 14.
4 4(6) Sähköisillä rahapika-arpajaisilla tarkoitetaan Veikkaus Oy:n pelipalvelussaan toimeenpanemia sähköisiä pika-arpoja (earpoja). Sähköisten rahapika-arpojen pelaamisen kesto vaihtelee arvasta riippuen 12 sekunnista useisiin minuutteihin. Sähköiset rahapika-arvat olivat ennen vuotta 2017 tapahtunutta rahapeliyhteisöjen (Fintoto Oy, Raha-automaattiyhdistys, Veikkaus Oy) yhdistymistä edeltäneen Veikkaus Oy:n nopearytmisin sähköisesti toimeenpantava peli ja ne tarjosivat ensimmäisen henkilökohtaisen digitaalisen pelikokemuksen laajalle joukolle silloisen Veikkaus Oy:n asiakkaita. Rahapeliyhteisöjen yhdistymisen jälkeen ja yhtenäiseen pelipalveluun siirtymisen myötä pelaajille on tullut tarjolle laaja joukko erilaisia sähköisesti toimeenpantavia nopearytmisiä rahapelejä, jotka perustuvat pelaajan itsensä käynnistämään arvontaan. Veikkaus Oy:n mukaan ennen rahapeliyhteisöjen yhdistymistä Veikkaus Oy:n sähköisten rahapika-arpojen enimmäispalautusprosentti riitti hyvin pitämään pelikokemuksen riittävän palkitsevana siten, että asiakkaat viihtyivät pelien parissa niiden pitkähköstä kestosta huolimatta. Uuden Veikkaus Oy:n ja yhden pelisivuston myötä Veikkaus Oy:n asiakkaille on tullut tarjolle sähköisiä pika-arpoja merkittävästi nopearytmisempiä sekä suuremman palautusprosentin rahapelituotteita sähköisten raha-automaatti- ja kasinopelien muodossa. Näille pelituotteille on ominaista pelin nopea rytmi, jossa pelikierros kestää nopeimmillaan ainoastaan muutamia sekunteja sekä pelien korkea palautusprosentti. Veikkaus Oy:n pelipalvelussa raha-automaatti- ja kasinopelien palautusprosentti on pääsääntöisesti prosenttia kuitenkin niin, että tiettyjen kasinopelien pelaajille palautuva osuus on hyvin lähellä 100 prosenttia. Raha-automaattien ja kasinopelien palautusprosentin sallitusta vaihteluvälistä säädetään pykälän 1 kohdassa, jonka mukaan näistä peleistä on pelaajille maksettava kalenterivuosittain keskimäärin 70 99,9 prosentiksi pelien kokonaisvaihdosta. Asetusmuutoksella pyritään muuttamaan kehitystä, jossa pelaamista on siirtynyt sähköisestä rahapikaarpapelaamisesta suuremman pelihaittariskin sisältävään sähköiseen raha-automaatti- ja kasinopelaamiseen. Veikkaus Oy:n mukaan esitettävällä muutoksella voidaan laskea sähköisten rahapika-arpojen laskennallista tuntihintaa tavalla, joka parantaisi näiden pelituotteiden sisäistä kilpailukykyä erityisesti suhteessa sähköisiin raha-automaatteihin. Esitettävällä muutoksella pyritään vahvistamaan Veikkaus Oy:n kykyä ylläpitää sähköiset rahapika-arvat kiinnostavina peleinä ja aitoina vaihtoehtoina rahapeleinä suuremman haittariskin sisältäville sähköisille raha-automaattipeleille Pelityyppien ja pelien järjestyksen muuttaminen Edellä mainittujen sisällöllisten muutosten lisäksi pykälään sisältyvien pelityyppien ja pelien ryhmittelyä ja keskinäistä järjestystä muutettaisiin loogisempaan järjestykseen. Pelityypit ja pelit järjestettäisiin pykälän otsikoinnin mukaisesti siten, että kohdassa 1 säädettäisiin raha-automaattien, erityisautomaattien ja kasinopelien palautusprosenteista, kohdissa 2-7 veikkauspelien palautusprosenteista, kohdissa 8-11 vedonlyöntipelien palautusprosenteista ja kohdissa raha-arpajaisten palautusprosenteista. Pykälä sisältäisi muutettuna yhteensä 14 kohtaa Asetuksen 4 voitto-osuuksien tasauksesta Edellä kohdassa esitetyn pelityyppien ja pelien järjestyksen muuttamisen seurauksena asetuksella ehdotetaan muutettavaksi voitto-osuuksien tasausta koskevaan 4 :n 2 momenttiin sisältyvä viittaus muihin 2 :ssä tarkoitettuihin rahapeleihin kuin monikansallisten yhteisten voittoluokkien veikkauspeliin. Jatkossa 4 :n 2 momentissa viitattaisiin 2 :n 1 5 ja 7 14 kohtaan sekä 3 :ään. Muutos toteutettaisiin teknisesti muuttamalla koko pykälä, vaikka esitettävä muutos koskisi sisällöllisesti ainoastaan kyseistä viittaussäännöstä.
5 5(6) 4. Vaikutukset rahapelien vastuullisuuteen Asetusmuutoksen pyrkimystä kanavoida vedonlyöntipelaamiseen kohdistuvaa kysyntää arpajaislain vastaisesta tarjonnasta Veikkaus Oy:n tarjontaan voidaan pitää vastuullisuusnäkökulmasta hyväksyttävänä. Veikkaus Oy:n sähköisessä pelipalvelussa pelaajan on asetettava itselleen vuorokausi- ja kuukausikohtaiset pelitiliä koskevat rahansiirtorajat. Pelaaja ei voi myöskään siirtää rahaa pelitililleen klo välisenä aikana. Pelaajalla voi olla pelitilillään enintään euroa. Yhtiön pelipalvelussa on käytössä peliajan aikamuistutuin, joka ilmoittaa pelaajalle tunnin välein pelaamisen käytetystä ajasta. Pelaaja voi myös asettaa itselleen peli- tai peliryhmäkohtaisesti eston tai käyttää pikasulkutoiminnallisuutta eli estä pelaaminen -painiketta, joka estää kaiken pelaamisen seuraavan vuorokauden loppuun saakka. Sähköisten rahapika-arpojen osalta sisäistä kanavointia, jolla pyritään estämään kulutuksen siirtymistä korkeamman pelihaittariskin sisältävään pelaamiseen Veikkaus Oy:n omassa pelitarjonnassa, voidaan pitää tärkeänä pelihaittojen vähentämisen keinona. Edellä esitetyllä tavalla asetukselle ehdotetaan muutettavaksi sähköisten rahapika-arpojen palautusprosenttia tämän tavoitteen tukemiseksi. Haitallisen kanavoitumiskehityksen muuttamista on mahdollista tukea kokonaisvaltaisemmin myös Veikkaus Oy:n omin keinoin esimerkiksi kiinnittämällä huomiota raha-automaateista annettavaan tuoteinformaatioon sekä markkinointiin, esillepanoon ja näkyvyyteen Veikkaus Oy:n pelipalvelussa. Muita tällaisia Veikkaus Oy:n itsensä toteuttamia keinoja voisivat olla myös esimerkiksi tuoteinformaation tarjoaminen pelaajille eri peleihin sisältyvistä haittariskeistä sekä erilaiset vastuullista pelaamista tukevan pelaajakohtaisen yksilöllisen näkymän kehittämistoimenpiteet sähköisessä rahapelaamisessa. 5. Taloudelliset vaikutukset Veikkaus Oy:n toimeenpanemien muuttuvakertoimisten vedonlyöntipelien liikevaihto oli vuonna 2016 yhteensä 118,37 miljoonaa euroa ja vuonna 2017 yhteensä 108,65 miljoonaa euroa. Vuonna 2018 muuttuvakertoimisten vedonlyöntipelien liikevaihto on ollut ajalla yhteensä 81,55 miljoonaa euroa. Veikkaus Oy:n arvion mukaan muuttuvakertoimisten vedonlyöntipelien pelikatetuotto (pelimyynnin ja pelaajien saamien voittojen erotus) tulee kuluvana vuonna hieman laskemaan edelliseen vuoteen verrattuna. Esitettävällä asetusmuutoksella pyritään tukemaan Veikkaus Oy:n kanavointikykyä arpajaislain vastaisesta tarjonnasta Veikkaus Oy:n tarjontaan. Kiinteäkertoimisessa vedonlyönnissä ehdotetun asetusmuutoksen merkitys Veikkaus Oy:n liiketoiminnalle voidaan arvioida olevan suurempi. Kiinteäkertoimisten vedonlyöntipelien vastaavat liikevaihtoluvut ovat 334,81 miljoonaa euroa (2016), 378 miljoonaa euroa (2017) ja 264,18 miljoonaa euroa (1-9/2018). Veikkaus Oy:n arvion mukaan kiinteäkertoimisen vedonlyönnin pelikatetuotto tulee kuluvana vuonna laskemaan merkittävästi edelliseen vuoteen verrattuna. Sähköisten rahapika-arpojen liikevaihto oli vuonna 2016 yhteensä 182,22 miljoonaa euroa, vuonna 2017 yhteensä 182,19 miljoonaa euroa ja vuonna 2018 ajalla yhteensä 93,85 miljoonaa euroa. Veikkaus Oy:n mukaan vuonna 2018 sähköisten rahapika-arpojen pelikatetuotto tulee vähenemään merkittävästi edelliseen vuoteen verrattuna. Ehdotetulla asetusmuutoksella pyritään kanavoimaan kysyntää Veikkaus Oy:n sisällä erityisesti sähköisestä raha-automaattipelaamisesta vähemmän pelihaittariskejä sisältävään sähköiseen rahapika-arpapelaamiseen, millä on merkitystä sähköisistä rahapika-arvoista muodostuvaan pelikatetuottoon. Veikkaus Oy:n mukaan sähköisten rahaautomaattien pelikatetuotto tulee kasvamaan merkittävästi vuonna 2018 edelliseen vuoteen verrattuna.
6 6(6) 6. Asian valmistelu ja lausunnot Asetusmuutosesitys on valmisteltu virkatyönä sisäministeriössä. Asetusluonnoksesta on pyydetty lausunto maa- ja metsätalousministeriöltä, opetus- ja kulttuuriministeriöltä, sosiaali- ja terveysministeriöltä sekä sen yhteydessä toimivalta rahapelien toimeenpanosta aiheutuvien haittariskien ja haittojen arviointiryhmältä, valtiovarainministeriöltä, Poliisihallitukselta sekä Terveyden ja hyvinvoinnin laitokselta. Sisäministeriö sai lausunnon maa- ja metsätalousministeriöltä, opetus- ja kulttuuriministeriöltä, sosiaali- ja terveysministeriön yhteydessä toimivalta rahapelien toimeenpanosta aiheutuvien haittariskien ja haittojen arviointiryhmältä, valtiovarainministeriöltä, Poliisihallitukselta sekä Terveyden ja hyvinvoinnin laitokselta. Asetusehdotus on tarkastettu oikeusministeriön laintarkastusyksikössä. Asetusmuutos ehdotetaan tulevaksi voimaan 27 päivänä joulukuuta Toimivaltasäännös Arpajaislaki 13 c 2 momentti ja 67 1 momentti 3 kohta.
Liite sisäministeriön asetukseen SMDno/2018/621 VEIKKAUS OY:N RAHAPELIEN SÄÄNNÖT
Liite sisäministeriön asetukseen SMDno/2018/621 VEIKKAUS OY:N RAHAPELIEN SÄÄNNÖT 1 SISÄLLYS PELAAMISTA KOSKEVAT RAJOITUKSET... 5 VEIKKAUSPELIT, VEDONLYÖNTIPELIT JA RAHA-ARPAJAISET... 7 Lotto... 7 Vikinglotto...
Veikkaus Oy OSA VUOSI KATSA US Q2 2019 1 TOIMITUS- JOHTAJALTA Vastuullisuus ja luotettavuus toimintamme perusta Veikkauksen ympärillä on käyty loppukesästä vilkasta julkista keskustelua. Monia askarruttaa,
Veikkaus Oy OSA VUOSI KATSA US Q1 2019 1 Veikkauksella hyvä alkuvuosi haasteellisesta markkinatilanteesta huolimatta TOIMITUS- JOHTAJALTA Veikkauksen vuosi 2019 käynnistyi liiketoiminnallisesti hyvin.
Veikkaus Oy OSA VUOSI KATSA US Q3 2018 1 TOIMITUS- JOHTAJALTA Veikkauksen tavoitteena on vahvistaa kilpailukykyä muuttuvassa toimintaympäristössä Rahapelaaminen siirtyy voimakkaasti digitaalisiin kanaviin.
Veikkaus Oy OSA VUOSI KATSA US Q1 2018 1 TOIMITUS- JOHTAJALTA Veikkaus panostaa pelaamisen hallinnan välineisiin Veikkauksen vuosi 2018 on käynnistynyt odotusten mukaisesti, ja olemme keskittyneet uusien
Veikkaus Oy OSA VUOSI KATSA US Q2 2018 1 TOIMITUS- JOHTAJALTA Veikkaus toimii dynaamisessa ympäristössä Veikkauksessa valmistaudutaan suuriin muutoksiin tulevina vuosina. Toimintaympäristön voimakas muutos,